| Returadresse:Land By og Kultur, Byg og MiljøSmed Sørensens Vej 1, 6950 Ringkøbing |  |
| --- | --- |
| Genbrugspladsen RingkøbingBaldersvej 46950 Ringkøbing | SagsbehandlerYvonne GrandahlDirekte telefon99 74 15 13E-postyvonne.grandahl@rksk.dkDato19. december 2022Sagsnummer22-028575 |

# Accept til opstilling af palleboks til indsamling af farligt affald, Kloster Genbrugsplads

Ringkøbing-Skjern Kommune, Byg og Miljø, har den 13. december 2022 modtaget anmeldelse om opstilling af en palleboks til indsamling af farligt affald på Kloster Genbrugsplads, Klostervej 114, 6950 Ringkøbing.

I anmeldelsen er følgende oplyst:

* Ringkøbing Kommune, Affald og Genbrug, er ved at etablere en ny ordning for farligt affald.
* Borgerne får udleveret miljøkasser, hvor farligt affald kan samles og opbevares. Der vil være mulighed for at aflevere miljøkasserne enten til den normale affaldsindsamling eller på genbrugspladserne i grå pallebokse, hvor miljøkasserne indleveres.
* Miljøkasserne er fremstillet i PP og er UN-godkendte. Kasserne har et volumen på 10-21 l.
* Affald og Genbrug har ved udleveringen til borgerne medsendt instruktion om, at kassen er til mindre mængder affald (<4 kg).
* Affald og Genbrug ønsker at opstille pallebokse på de små genbrugspladser for, at borgerne i nærområderne får lettere adgang til at aflevere deres farlige affald.
* Palleboksene er fremstillet i polypropylen og er UN-godkendte til formålet. Kasserne er forsynet med et aflåseligt låg. De indleverede miljøkasser er lukkede, hvilket medfører at borgere/brugere ikke har direkte adgang til det farlige affald der er placeret i palleboksen.
* Palleboksen er forsynet med dobbelt bund og opsamling i bunden, og der kan udlægges opsugende materiale (Vermiculite eller lignende) i bunden af boksen. Der forekommer derfor ingen afløb fra palleboksen.
* På baggrund ad palleboksens konstruktion og udformning, samt den indbyggede dobbeltbund vurderes boksen at opfylde vilkårene 9-16 i Standardvilkårsbekendtgørelsen[[1]](#footnote-1) afsnit 20.4 for K 211-virksomheder.
* **Kloster Genbrugsplads:**
* Primær placering: Boksen placeres langs skel på pladsens sydlige del, i nærheden af mandskabsbygning og øvrigt farligt affald.
* Alternativt kan boksen placeres på nordsiden af container til brugsting. Underlaget er fast belægning med betonfliser.
* Med palleboksens indretning og pladsens udformning vurderer vi, at vilkårene 12-22 i miljøgodkendelsen af 2. december 2005 og i tilslutningstilladelsen af 18. marts 2016 kan overholdes.

På baggrund af anmeldelsens oplysninger er det Ringkøbing-Skjern Kommunes vurdering:

* At etablering/opstilling af palleboksen er omfattet af miljøgodkendelsen for Kloster Genbrugsplads, jf. miljøgodkendelse af december 2005, vilkår 12-22.
* At opstilling af palleboksen på Kloster Genbrugsplads ikke medfører en forøget forurening fra aktiviteten.

**Afgørelse:**

Byg og Miljø træffer derfor afgørelse om, at opstilling af palleboksen på Kloster Genbrugsplads ikke er godkendelsespligtig iht. Miljøbeskyttelseslovens §33.

Der skal gøres opmærksom på, at dette ikke er en tilladelse i henhold til anden lovgivning.

**Klagevejledning:**

Der kan efter Miljøbeskyttelseslovens §37, stk. 1, ikke klages over afgørelsen.

Ifølge Miljøbeskyttelseslovens §101 kan afgørelsen prøves ved domstolene. Sag skal anlægges inden 6 måneder efter, at afgørelsen er offentliggjort.

Annoncering vil ske på kommunens hjemmeside mandag den 9. januar 2023.

Venlig hilsen



Yvonne Grandahl

Miljøtekniker

**Kopi sendt til:**

Ringkøbing Genbrugsplads, Att: Bruno Hansen, bruno.hansen@rksk.dk og Dan A. Højberg, dan, hojberg@rksk.dk

Fuldent, Att: Martin Madsen, mma@fuldendt.dk

1. i Standardvilkårsbekendtgørelsen: [BEK nr 2079 af 15/11/2021 Bekendtgørelse om standardvilkår i godkendelse af listevirksomhed](https://www.retsinformation.dk/eli/lta/2021/2079#id94f11922-b06f-4a22-92d5-c9e8ffc64279) [↑](#footnote-ref-1)